  Майя Бывальцева Удмуртилэн тӧроез Александр Бречалов аслаз косэменыз куинь вице-премьеръёсты но кивалтэтлэн тӧроезлэн воштӥсезлэсь ужзэ быдэсъясез юнматӥз. Ужкагазъёс улосвыл тӧрлыкъёслэн нимлыко сайтазы шараямын. Выль ужоскетъёсазы Ольга Абрамова, Татьяна Чуракова, Роман Ефимов но Евгений Поздеев пыризы. Роман Ефимов (ужзэ быдэсъясь» ватсэтэн ужаны кутскоз. Тодэ вайытом, выль вице-премьеръёслэсь кандидатураоссэс улосвыллэн тӧроез Александр Бречалов Кун Кенешлэн 36-тӥ сессияз 14-тӥ толсуре ӵектӥз. Депутатъёс лушкем куара сётонэн соосты соглаштӥзы.  ВАТСАН Абрамова Ольга Викторовна вордӥськиз 1981-тӥ арын 23-тӥ шуркынмонэ Сарапул ёросысь Сигаево черкогуртын. Дышетскемез вылӥ. Йылпумъяз Сарапулысь аграрно-экономической колледжез («Экономика, бухгалтерский учет и контроль» ӧнеръя), Удмурт кун университетэз («Основы юриспруденции и российского законодательства» программая), Кун службая Урал академиез («Государственное и муниципальное управление» ӧнеръя), Москваысь статистика экономикая но информатикая институтэз (бухгалтерский учет, анализ и аудит).  2004–2006 аръёсы — Сарапулысь аграрно-экономической колледжын заочной ёзэтэлэн кивалтӥсез (Сигаево черкогурт);  2006–2008 аръёсы — «Агропромышленная компания «Удмуртия» огазеяськонын валтӥсь экономист (Сарапул);  2006–2009 аръёсы — «Сарапул ёрос» муниципал кылдытэтысь Депутатъёслэн кенешысьтызы депутат;  2008–2009 аръёсы — «Aгропромышленная компания «Удмуртия» огазеяськонлэн кивалтӥсез (Сарапул);  2009-тӥ арын — «Завьяловский» кооперативлэн быдэсъясь кивалтӥсез (Дэри черкогурт);  2009–2012 аръёсы — Удмурт Элькунысь гурт возёсъя но сиён-юонъя министерствоысь экономикая ёзэтлэн кивалтӥсез;  2012–2014 аръёсы — Удмурт Элькунысь Кивалтэтлэн Тӧроезлэн воштӥсезлэн секретариатэныз кивалтӥсь;  2014–2016 аръёсы — «КОМОС ГРУПП» огазеяськон (Ижкар), Агропром огъетэз азинтонъя управленилэн кивалтӥсезлэн воштӥсез, ӵектосъёсын кивалтӥсь;  2016-тӥ арысь коньывуонысен — «Агрокомплекс «Бабинский» огазеяськонлэн кивалтӥсез (Дэри ёрос);  2018 арын – Удмуртиысь гурт возёсъя но сиён-юонъя министрлэсь ужзэ быдэсъясь;  2018-2020 аръёсы – Удмуртиысь гурт возёсъя но сиён-юонъя министр;  2020-2021 аръёсы – Удмуртиысь кивалтэтлэн тӧроезлэн воштӥсез – гурт возёсъя но сиён-юонъя министр. Поздеев Евгений Викторович вордскиз Глазкарын 1988-тӥ арын 10-тӥ коньывуонэ. 2011-тӥ арын Москваысь лэсьтӥськонъя кун университетэз «экспертиза и управление недвижимостью» ӧнеръя йылпумъяз.  2009-тӥ арын – Лэсьтӥськонъя Чупчи управлениын сметчик (Глазкар);  2010-тӥ арын «Абрис-СИ» огазеяськонын ПТО-ысь ӧнерчи (Москва);  2011-2012 аръёсы – Ижкар администрациысь жилищно-коммунальной возёсъя управлениысь муниципал программаосты быдэсъянъя ёзэтысь валтӥсь ӧнерчи;  2012-2015 аръёсы – Ижкарысь «СТО ЖКХ» ужъюртысь улон юртъёсты чакланъя ёзэтысь 1-тӥ категориен инженер;  2015-2016 аръёсы – Крым Элькунысь Алушта карлэн администрациысьтыз лэсьтӥськонъя но жилищно-коммунальной возёсъя ёзэтысь валтӥсь ӧнерчи;  2016-тӥ арын – Алушта карлэн администрациысьтыз лэсьтӥськонъя но жилищно-коммунальной возёсъя ёзэтлэн, управленилэн кивалтӥсезлэн воштӥсез;  2016-2017 – Алушта карысь «Управление благоустройства города и капитального строительства» муниципал предприятиын технадзоръя инженер, кивалтӥсьлэн капитальной лэсьтӥськонъя воштӥсез;  2017-2018 – Удмуртиысь Госстройнадзоръя инспекциын валтӥсь кун инспектор, Инспекцилэн кивалтӥсезлэн нырысетӥ воштӥсез, кивалтӥсьлэсь ужзэ быдэсъясь;  2018-2021 аръёсы – Удмурт Элькунысь кун надзоръя валтӥсь управленилэн кивалтӥсезлэсь ужзэ быдэсъясь. Чуракова Татьяна Юрьевна вордӥськиз 22-тӥ куартолэзе 1968-тӥ арын. 1990-тӥ арын Удмурт кун университетэз «историяя дышетӥсь» ӧнеръя йылпумъяз, 2000-тӥ арын — Кун службая Урал академиез «менеджер» ӧнеръя.  1990–1994 аръёсы — Эграысь 4 номеро шор ёзо школаын историяя дышетӥсь;  1994–1999 аръёсы — Эгра ёрос администрациысь егитъёслэн политиказыя ёзэтлэн кивалтӥсез;  1999–2002 аръёсы — Эгра ёрос администрациысь егитъёсын ужанъя ёзэтлэн кивалтӥсез;  2002–2007 аръёсы — Эгра ёрос администрацилэн тӧроезлэн воштӥсез;  2007–2016 аръёсы — Эгра ёрос администрацилэн тӧроезлэн нырысетӥ воштӥсез;  2016-тӥ арысен — «Эгра ёрос» муниципал кылдытэтлэн тӧроез;  2017-2021 аръёсы — Удмуртиысь мерлык, семья но демографи политикая министр. Роман Валерьевич Ефимов вордскиз Казаньын 1987-тӥ арын 16-тӥ гудырикошконэ. 2010-тӥ арын Чувашиысь И. Н. Ульянов нимо кун университетэз «юриспруденция» ӧнеръя йылпумъяз.   2004-2010 аръёсы – кунпуш ужъёсъя ёзэсын пӧртэм интыужъёсын служба нуиз;  2011-2013 аръёсы – «Казанский завод металлоизделий» огазеяськонын кивалтӥсьлэн кышкыттэмлыкъя воштӥсез;  2013-тӥ арын – «Колизей» огазеяськонлэн кивалтӥсез;  2014-тӥ арын Балашиха кар округлэн администрацияз лэсьтӥськон огъетъя управлениысь долевой лэсьтӥськонъя но программаосты быдэсъянъя ёзэтысь валтӥсь ӧнерчи, ваньбуръя управлениысь музъем кусыпъёсъя ёзэтысь валтӥсь ӧнерчи;  2014-2015 аръёсы – Егитъёсын ужанъя федерал агентствоысь ужъёсын радъянъя управлениысь кун заказъёсъя ёзэтысь валтӥсь ӧнерчи-эксперт, консультант;  2015-2018 аръёсы – «Аппарат общественной палаты Российской Федерации» ужъюртысь коньдэт ужез но кун закупкаосты радъянъя ёзэтысь советник, ёзэтлэн кивалтӥсез;  2018-2021 аръёсы - «Региональный центр закупок Удмуртской Республики» казённой кун ужъюртлэн кивалтӥсез, «Республиканский центр учета и отчетности» казённой ужъюртлэн кивалтӥсез (ӝыны ставкалы). Тегъёс: Ижкар Удмуртия кивалтэт АлександрБречалов ТатьянаЧуракова ОльгаАбрамова кивалтӥсьёс  